zelitrex | Health24
Hi. Is daar nie n goedkoper alternatief of generiese middel vir Zelitrex beskikbaar nie. Dit werk goed maar is baie duur.< br> < br> Baie dankie.
Daar is generiese valacyclovir beskikbaar - maar sover ek weet nie in SA nie.
Dankie Doc. Ek waardeer die vinnige respons wat ek kry. [Entrepreneurskap] Van kubersekuriteit tot gesondheidskos | Maroela Media
[Entrepreneurskap] Van kubersekuriteit tot gesondheidskos
Hiermee ŉ voorsmakie van Jacques Basson van Klipkouers se onderhoud met Michael Cloete, besturende direkteur van Dtex Systems.
Watter ander ondernemings of bedryf is vir jou interessant of ongewoon?
Ek dink mens gaan maar deur fases en ek dink mens word meer aangetrek deur dinge soos wat jy deur daardie verskillende fases gaan. Maar ek dink die een wat my op die oomblik interesseer, is die hele gesondheidskosbeweging. As jy kyk na die volle lewenssiklus van gesond eet en ek praat nou hier nie net van organies of vryloop kos nie, maar ook die beskikbaarheid of die beskikbaar máák daarvan vir gewone mense; daardie hele lewenssiklus dit fassineer my regtig.
Ek vind ook dat dié dinge al meer hier by ons in Kalifornië en ook op ander plekke in Amerika beskikbaar raak; ek is nie baie seker hoe wyd verspreid dit is nie, maar dit gebeur nou in Suid-Afrika ook. Daar is geweldig baie verandering van die boer tot by die winkels en winkels wat slegs fokus op ŉ gesonde lewenstyl.
Ek moet sê dit is ŉ baie interessante bedryf. Hier is so ŉ bietjie ekstra inligting, maar vir die Klipkouers wat nie weet nie – die ouer Klipkouers sal onthou wie Jody Scheckter is, maar vir die jonger Klipkouers wat nie weet wie hy is nie: hy was ons eerste en enigste Formule 1-wêreldkampioen. Om die waarheid te sê, ek dink hy het in 1978 vir die wêreldkampioenskap vir Ferrari gewen en eers weer daarna, toe Schumacher gekom het, het daardie droogte weer opgehou. Maar Jody Scheckter het die grootste organiese groenteplaas in Engeland waar hy spesialiseer in organiese produkte en hy is ŉ boer, ŉ grootskaalse boer. Maar dis nou heel interessant, van ŉ Formule 1-motor af na organiese produkte!
Jy is heeltemal reg, ek ken vir Jody! Jody is ŉ oud-Oos Londenaar, waar ek gebore is en grootgeword het, dus is daar ŉ verbintenis van toe af. Maar net vir interessantheid, ek weet nie of die Klipkouers dit weet nie, toe Jody met Formule 1 klaar is, hy het ŉ kubersekuriteitsproduk gepatenteer.
In Amerika, nè? Hy was mos eers Amerika toe?
Ja en hy het dit verkoop vir – ek kan nou nie spesifiek sê nie – maar ek dink dit was oor ŉ 100 miljoen dollar, as ek reg kan onthou. Dit is waar hy sy geld gemaak het en toe het hy begin boer.
Die volledige onderhoud waar Michael Cloete sy wenke met entrepreneurs deel, word Donderdag gepubliseer.